《舟行不及游九华》
宋代·董嗣杲

下水风帆势若浮，雪深且向贵池留。
两三渔艇有歌送，咫尺仙家无分游。
剑削山棱云气直，镜涵江影日光流。
神驰杜牧题诗处，客里光阴别是愁。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。